Document ID: /roh_data/filtered/fineweb-2-filterrobots_roh.jsonl.gz/34886

Il scumond da demonstrar a Turitg vegn davant dretgira. Pliras partidas e moviments da la sanestra han fatg recurs tar la Dretgira administrativa. Tar las partidas tutgan la glista alternativa, ils Verds, la Partida social-democratica u il sindicat VPOD.
Tenor l’ordinaziun da Covid-19 chantunala èn demonstraziuns cun passa 15 persunas scumandadas a Turitg. Uschè in artitgel saja però cunter la constituziun, scrivan ils recurrents en ina communicaziun. Els pretendan perquai, ch'il artitgel correspundent en la lescha vegn stritgà.